Lonci - Wikipedia

# Lonci

### Di Wikipedia, l'enciclopedìa lìbbira.

(Vi preju 'nnanzi di tuttu di curreggiri la grammatica)

Lonci (talianu: Longi) èni un paisi cu pressappocu 1600 animi in pruvincia di Missina (distanza da citàti 120 km). E'ni situatu a 630 metri supra mari. Lonci faci parti di comuni du "Parco dei Nebrodi" (Carunii in sicilianu). Pi junciri Lonci di Missina (na ura e menza) o di Palermu (na ura e 40 minuti), s'hava 'rrivari cu l'autostrada A20 a Rocca di Caprileone, e poi s'hava proseguiri pa provinciali versu Turturici chi, passannu di Caprileone, Mirtu e Frazzanò, porta direttamenti a Lonci. Di Catania inveci s'hava proseguiri Pi Rannazzu prima, poi pi Turturici e, passannu di Jalati Mamertinu s'arriva in pressappocu na ura e menza.

Studi recentissimi, appujati di l'Universitati si Palermu, dicunu chi Lonci fu funnata direttamenti da certi diminniti (da citati di Demenna, capitali da Val Demone) chi, fujennusi di saracini, scinneru a valli funnannu u paisi. A partiri du 1200 si hannu i primi notizzi scrivuti supra l'Universitati di Lonci, supra a certi reggi atti, unni si cumprenni chi na cinquantina di famigghi, un cunventu e carchi nobbili campaunu 'nta l'attuali tirritoriu urbanu.

Economicamenti lu paisi èni assai attivu: sunnu diversi i fabbrichi tessili chi dannu travagghiu a dicini di masculi e fimmini, èni prisenti na fitta riti di bed & breakfast e diversi ristoranti, furni, mulini e putii offrunu i cosi di casa genuini e tradizzunali.

Lu patrunu du paisi èni Santu Liu (talianu: San Leone), chi si festeggia lu 20 di frivaru e la prima duminica di maju. La festa chiù sintuta (ma sulu a livellu di partecipazioni, vistu lu periudu di vacanza) èni a festa du Crucifissu, lu 22 e lu 23 d'austu, unni veni però purtatu in prucissioni puru lu veneratissimu patrunu Santu Liu.

Li tradizzioni sunnu ancora assai vivi. Pi Natali i picciotti da Nuvena nescunu tutti i notti, pi novi notti, a cantari i ninna nanni pu Bambineddu: ricivennu spitalità 'nte casi di paisani chi restunu vigghianti pi priparari li tavulati cu li rametti (durci tipicu luncitanu), vinu, cumpanaticu, sasizza sicca di purceddu niuru e tanti autri prilibbatizzi tipici di tutta a zona carunisi (talianu: nebroidea). Pi Pasqua èni caretteristica a prucissioni du gioveddì Santu, chi tipici "Miserere" cantati.

Lu dittu: "Mirtu, Frazzano, Galati e Lonci, sunnu li quattru paisi di li funci" èni canusciutu pi tutta la Sicilia.

## [cancia] Liami esterni

- Nutizzi ginirali, i spittaculi e tuttu chiddu chi si poti truvari 'nto pausi e supra u paisi

- Birbanti - Gruppu di musica tradizzionali e cantatoriali 'nte dialetti, da lingua siciliana, luncitanu e salintinu

- A pubblicazzioni du scritturi luncitanu Gaetanu Zingales supra Demenna

Estrattu di "http://scn.wikipedia.org../../../l/o/n/Lonci.html"

Catigurìa: Cumuni dâ pruvincia di Missina

##### Views

- artìculu
- discussioni
- Virsioni currenti

##### Attrova

##### Àutri lingui

- Deutsch
- English
- Esperanto
- Français
- Italiano
- Nnapulitano
- Nederlands
- Polski
- Português